**Biržų rajono Kratiškių mokykla-daugiafunkcis centras**

**2019M. RUGSĖJO 30 D. III KETVIRČIO FINANSINIŲ ATASKAITŲ RINKINYS**

Biržų rajono Kratiškių mokykla-daudiafunkcis centras

190544821, Londono g. 23, Kratiškių k. Biržų r.

**2019 M. III KETVIRČIO FINANSINIŲ ATASKAITŲ RINKINIO AIŠKINAMASIS RAŠTAS**

**2019 m. lapkričio 15 d.**

**I. Bendroji dalis**

1. Kratiškių mokykla-daugiafunkcis centras yra savivaldybės biudžetinė įstaiga. Kratiškių mokykla-daugiafunkcis centras (kodas 190544821) kaip juridinis asmuo turi savo atsiskaitomąją sąskaitasLuminor Bank AB banke ir antspaudą su Lietuvos valstybės herbu ir savo pavadinimu. Steigėjas Biržų rajono savivaldybės taryba. Pagrindinė veiklos sritis – švietimas. Pagrindinė veiklos rūšis – pagrindinis ugdymas. Mokykla finansuojama iš Biržų rajono savivaldybės biudžeto.

2. Mokyklos finansiniai metai prasideda sausio 1 d. ir baigiasi gruodžio 31 d.

3. Mokykla kontroliuojamų, asocijuotų ar kitaip administruojamų subjektų neturi.

4. Mokykla filialų ar stuktūrinių vienetų neturi.

5. Darbuotojų skaičius ataskaitinio laikotarpio pabaigoje - 31.

6. Svarbių sąlygų, kurios gali paveikti tolesnę mokyklos veiklą, mokyklos darbuotojai neįžvelgia.

7. Mokykla vykdo nuostatuose nustatytas funkcijas.

8. Finansinėse ataskaitose pateikiami duomenys išreikšti Lietuvos Respublikos piniginiais vienetais – eurais.

**II. APSKAITOS POLITIKA**

9. Mokyklos finansinių ataskaitų rinkinys parengtas vadovaujantis VSAFAS reikalavimais.

10. Mokyklos apskaitos politika parengta ir patvirtinta Mokyklos direktoriaus 2010 m. birželio 01 d. įsakymu Nr. V-94.

11. Mokykla apskaitą tvarko ir finansinių ataskaitų rinkinį rengia pagal šiuos apskaitą reglamentuojančius teisės aktus:

- Viešojo sektoriaus apskaitos ir finansinės atskaitomybės standartai;

* Lietuvos Respublikos buhalterinės apskaitos įstatymas;
* Lietuvos Respublikos viešojo sektoriaus atskaitomybės įstatymas;
* Lietuvos Respublikos biudžetinių įstaigų įstatymas
* Kitais apskaitą reglamentuojančiais LR įstatymais ir teisės aktais.

12. Mokyklos apskaitos politikoje taikomi būdai, kurie leidžia tiksliai ir teisingai fiksuoti

įstaigos vykdomas ūkines operacijas ir objektyviai atspindėti įstaigos finansinę būklę bei veiklos rezultatus.

13. Mokykla, tvarkydama apskaitą ir sudarydama finansinių ataskaitų rinkinį, vadovaujasi apskaitos principais, kurie yra nurodyti 1 VSAFAS „Finansinių ataskaitų rinkinio pateikimas“:

- Subjekto

- Veiklos tęstinumo

- Periodiškumo

- Pastovumo

- Piniginio mato

- Kaupimo

- Palyginimo

- Atsargumo

- Neutralumo

- Turinio viršenybės prieš formą.

 14. Mokyklos apskaita tvarkoma taikant dvejybinį įrašą.

15. Ūkiniai įvykiai ir ūkinės operacijos, kurių buvimas ir atlikimas ar rezultatų įforminimas susijęs su užsienio valiuta, apskaitoje perskaičiuojami į eurus pagal Lietuvos banko nustatytą užsienio valiutos santykį, pagal 21 VSAFAS nurodytus reikalavimus.

16. Apskaitos dokumentai surašomi ir apskaitos registrai sudaromi lietuvių kalba.

17. Atskirų apskaitos objektų (materialiojo, nematerialiojo ir finansinio turto, atsargų, pinigų, įsipareigojimų, nemokamai gauto turto, atidėjinių, nuomos, finansinės nuomos (lizingo), pajamų ir sąnaudų) apskaitos principai, įvertinimo būdai ir metodai nustatyti atitinkamą objektą reglamentuojančiose mokyklos apskaitos politikos skyriuose.

18. Pajamosįstaigoje pripažįstamos vadovaujantis kaupimo principu, t.y. apskaitoje jos registruojamos tada, kai uždirbamos, neatsižvelgiant į pinigų gavimą. Pajamos įvertinamos tikrąja verte. Pajamos skirstomos į grupes: pagrindinės veiklos pajamos, kitos veiklos pajamos, finansinės ir investicinės veiklos pajamos.

19. Sąnaudosapskaitoje pripažįstamos vadovaujantis kaupimo ir palyginimo principais tuo, ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų gavimo momentą. Jos apskaitoje įvertinamos tikrąja verte. Sąnaudos skirstomos į grupes: pagrindinės veiklos sąnaudos, kitos veiklos sąnaudos, finansinės ir investicinės veiklos sąnaudos.

20. Nematerialusis turtasmokyklos apskaitoje registruojamas įsigijimo ar pasigaminimo savikaina. Tarnybos nematerialiuoju turtu laikomas toks turtas, kuris yra lengvai atskiriamas nuo kitų nematerialiojo turto vienetų, tikėtina, kad mokyklos būsimaisiais laikotarpiais iš turto gaus ekonominės naudos; galima patikimai nustatyti turto įsigijimo ar pasigaminimo savikainą, įstaiga turi teisę tuo turtu disponuoti.

Mokyklos nematerialusis turtas skirstomas į tokias grupes, kurioms patvirtintas naudingo tarnavimo laikas:

|  |  |  |
| --- | --- | --- |
| 1. | Programinė įranga, jos licencijos ir techninė dokumentacija | 1 m |
| 2. | Patentai, išradimai, licencijos, įsigytos kitos teisės\* | 6 m |
| 3. | Kitas nematerialusis turtas | 4 m |
| 4. | Prestižas | 5 m |

Amortizacija skaičiuojama taikant tiesinį amortizacijos skaičiavimo metodą. Jeigu patentai, išradimai, licencijos ar kitos teisės yra įsigyti konkrečiam laikotarpiui, tokio laikotarpio trukmė laikoma naudingo tarnavimo laiku ir juo remiantis skaičiuojama amortizacija. Šiuo atveju lentelėje nurodyti amortizacijos normatyvai netaikomi.

Nematerialusis turtas turi būti nurašomas jį perleidžiant arba jei šis turtas nebeatitinka nematerialiojo turto pripažinimo kriterijų.

21. Ilgalaikis materialusis turtasmokyklos apskaitoje registruojamas įsigijimo arba pasigaminimo savikaina, jei jo vertė yra ne mažesnė nei 500 Eur. (šis kriterijus netaikomas nekilnojamajam turtui, kilnojamosioms kultūros vertybėms ir transporto priemonėms), mokyklos veikloje tarnaus ilgiau nei vienerius metus, pagrįstai tikėtina, kad mokykla būsimaisiais laikotarpiais iš turto gaus ekonominės naudos, galima patikimai nustatyti turto įsigijimo ar pasigaminimo savikainą, įstaiga turi teisę tuo turtu disponuoti.

Mokykloje yra ilgalaikio materialiojo turto grupės ir nustatytas naudingo tarnavimo laikas:

|  |  |  |
| --- | --- | --- |
|  | **MATERIALUSIS TURTAS** |  |
| 5. | Pastatai |  |
| 5.1. | Kapitaliniai mūriniai pastatai (sienos 2,5 ir daugiau plytų storio, gelžbetonio; perdengimai ir denginiai – gelžbetoniniai ir betoniniai); monolitinio gelžbetonio pastatai, stambių blokų (perdengimai ir denginiai – gelžbetoniniai) pastatai | 100 |
| 5.2. | Pastatai (sienos – iki 2,5 plytos storio, blokų, monolitinio šlako, betono, lengvų šlako blokų, perdengimai ir denginiai – gelžbetoniniai, betoniniai arba mediniai) | 75 |
| 5.3. | Tašytų rąstų pastatai  | 40 |
| 5.4. | Surenkamieji, išardomieji, moliniai ir kiti pastatai | 15 |
| 6. | Infrastruktūros ir kiti statiniai |  |
| 6.1. | Infrastruktūros statiniai |  |
| 6.1.1. | Betoniniai, gelžbetoniniai, akmens | 60 |
| 6.1.2. | Metaliniai | 35 |
| 6.1.3. | Mediniai | 18 |
| 6.2. | Kiti statiniai | 15 |
| 7. | Nekilnojamojo kultūros paveldo objektai |  |
| 7.1. | Nekilnojamojo kultūros paveldo objektų restauravimo darbai  | 20 |
| 8. | Mašinos ir įrenginiai |  |
| 8.1. | Gamybos mašinos ir įrenginiai | 10 |
| 8.2. | Ginkluotė, ginklai ir karinė technika | - |
| 8.3. | Medicinos įranga | 7 |
| 8.4. | Apsaugos įranga | 6 |
| 8.5. | Filmavimo, fotografavimo, mobiliojo telefono ryšio įrenginiai | 3 |
| 8.6. | Radijo ir televizijos, informacinių ir ryšių technologijų tinklų valdymo įrenginiai ir įranga | 8 |
| 8.7. | Kitos mašinos ir įrenginiai | 10 |
| 9. | Transporto priemonės |  |
| 9.1. | Lengvieji automobiliai ir jų priekabos | 7 |
| 9.2. | Specialūs automobiliai | 7 |
| 9.3. | Autobusai, krovininiai automobiliai, jų priekabos ir puspriekabės | 6 |
| 9.4. | Kitos transporto priemonės | 9 |
| 10. | Baldai ir biuro įranga |  |
| 10.1. | Baldai | 8 |
| 10.2. | Kompiuteriai ir jų įranga | 4 |
| 10.3. | Kopijavimo ir dokumentų dauginimo priemonės | 4 |
| 10.4. | Kita biuro įranga | 6 |
| 11. | Kitas ilgalaikis materialusis turtas |  |
| 11.1. | Scenos meno priemonės | 8 |
| 11.2. | Muzikos instrumentai | 20 |
| 11.3. | Ūkinis inventorius ir kiti reikmenys | 6 |
| 11.4. | Specialieji drabužiai ir avalynė | 2 |
| 11.5. | Kitas ilgalaikis materialusis turtas | 5 |

Nusidėvėjimas skaičiuojamas taikanti tiesinį nusidėvėjimo skaičiavimo metodą.

Ilgalaikis materialusis turtas nurašomas iš apskaitos, kai jis perleidžiamas, Lietuvos Respublikos teisės aktų nustatyta tvarka pripažintas nereikalingu arba netinkamu (negalimu) naudoti, yra prarandamas dėl vagysčių, stichinių nelaimių ar kitų priežasčių.

22. Biologinis turtasmokyklos apskaitoje registruojamas tikrąja verte arba įsigijimo ar pasigaminimo savikaina ir jei mokykla turi teisę tuo turtu disponuoti ir jį kontroliuoti, pagrįstai tikėtina, kad mokykla būsimaisiais laikotarpiais iš šio turto gaus ekonominės naudos arba šis turtas bus naudojamas socialiniais, kultūriniais, gamtosauginiais, moksliniais, teisėsaugos, pažintiniais tikslais, galima patikimai nustatyti turto tikrąją vertę arba įsigijimo savikainą.

23. Mokykla nerengia konsoliduoto finansinio ataskaitų rinkinio.

24. Finansinis turtasmokyklos apskaitoje registruojamas tik tada, kai įstaiga gauna arba pagal vykdomą sutartį įgyja teisę gauti pinigus ar kitą finansinį turtą.

25. Finansiniai įsipareigojimaimokyklos apskaitoje yra skirstomi į ilgalaikius ir trumpalaikius įsipareigojimus. Ilgalaikis finansinis įsipareigojimas – finansinis įsipareigojimas, kurį privaloma įvykdyti ne anksčiau kaip po 12 mėnesių, skaičiuojant nuo paskutinės einamojo ataskaitinio laikotarpio dienos. Trumpalaikis finansinis įsipareigojimas – finansinis įsipareigojimas, kurį privaloma įvykdyti per 12 mėnesių, skaičiuojant nuo paskutinės einamojo ataskaitinio laikotarpio dienos. Finansiniai įsipareigojimai apskaitoje registruojami tik tada, kai yra įvykdomos visos sąlygos, nustatytos įsipareigojimui atsirasti, ir įstaiga prisiima įsipareigojimą sumokėti pinigus ar atsiskaityti kitu finansiniu turtu.

26. Atsargomislaikomas mokyklos trumpalaikis turtas, kurį įstaiga per vienus metus sunaudoja pajamoms uždirbti ar viešosioms paslaugoms teikti arba kuris yra laikomas numatant jį parduoti ar paskirstyti vykdant įprastą veiklą, taip pat nebaigtų gaminti prekių ir nebaigtų teikti paslaugų vertė vykdant trumpalaikes sutartis. Atsargomis taip pat laikomas mokyklos ūkinis inventorius - materialusis turtas, kuris yra naudojamas daugiau nei vieną kartą ir kurio įsigijimo ar pasigaminimo savikaina mažesnė už Vyriausybės nustatytą minimalią įstaigos ilgalaikio materialiojo turto vertę. Registruojant atsargas apskaitoje, jos įvertinamos įsigijimo ar pasigaminimo savikaina, o sudarant finansines ataskaitas – įsigijimo ar pasigaminimo savikaina arba grynąja realizavimo verte.

Kai atsargos (įskaitant nebaigtas vykdyti sutartis) parduodamos (įskaitant mainus, jei jie galimi) ar kitaip perleidžiamos/ perduodamos, jų balansinė vertė turi būti pripažįstama to laikotarpio sąnaudomis, kuriuo pripažįstamos atitinkamos pajamos arba suteikiamos viešosios paslaugos. Atiduoto naudoti įstaigos veikloje ūkinio inventoriaus vertė iš karto pripažįstama sąnaudomis.

 Naudojamo inventoriaus kiekinė ir vertinė apskaita kontrolės tikslais tvarkoma nebalansinėse sąskaitose.

27. Pinigai– pinigai, esantys kasoje, bankų sąskaitose ir pervesti, bet dar negauti pinigai.

28. Mokykla neformuoja atidėjinių.

**III. PASTABOS**

1. **Informacija apie nematerialųjį turtą.**

Mokykloje nematerialiojo turto nėra.

**2. Informacija apie ilgalaikį materialųjį turtą:**

Ilgalaikis turtas – 71591,45 Eur**.**

Tai ilgalaikio materialiojo turto likutinė vertė, tame tarpe:

Pastatų – 3828,80 Eur.

Kiti statiniai – 1810,01 Eur.

Mašinos ir įrenginiai – 35771,19 Eur.

Baldai ir biuro įranga – 151,45 Eur.

**3. Informacija apie trumpalaikį turtą:**

Trumpalaikis turtas – 35430,44 Eur.

Tai trumpalaikio materialiojo turto likutinė vertė, tame tarpe:

Atsargos – 2035,41 Eur.

Per vienerius metus gautos sumos – 33185,40 Eur.

**4. Informacija apie gautinas sumas:**

Gautinos sumos – 33185,40 Eur.

Tame tarpe:

Gautinos sumos už paslaugas – 245,25 Eur.

Sukauptos gautinos sumos – 31940,17 Eur.

Gautinos finansavimo sumos – 964,40 Eur.

**5. Informacija apie pinigus ir jų ekvivalentus.**

Pavedimų sąskaitoje yra likutis gautų lėšų 209,63 Eur.

**6. Informacija apie finansavimo sumas.**

Finansavimo sumų likutį sudaro:

Iš valstybės biudžeto – 64656,27 Eur.

Iš savivaldybės biudžeto – 7858,81 Eur .

Iš Europos Sąjungos - 41,01 Eur.

Iš kitų šaltinių – 925,86 Eur.

**7. Informacija apie kitas pajamas ir finansinės investicinės veiklos pajamas ir**

**Sąnaudas.**

Mokykla pajamas uždirba iš atsitiktinių paslaugų, tėvų įnašų ir patalpų nuomos. Per 2019 m. III ketvirtį suteikta pagrindinės veiklos paslaugų, ir kitos veiklos pajamų už 2804,17 Eur.

Mokykla 2019 m. III ketvirtį pajamų gavo daugiau negu patyrė išlaidų ir ketvirtį baigė su pelnu – 44,13 Eur .

**8. Informacija apie įsipareigojimus.**

Įsipareigojimų sumą sudaro trumpalaikiai įsipareigojimai – 31128,43 Eur. Iš jų:

Su darbo santykiais – 18013,80 Eur.

Sukauptas mokėtinas sumas – 11416,53 Eur.

Tiekėjams mokėtinos sumos- 3088,16 Eur.

**Pridedama:**

1. 2-ojo VSAFAS 2 priedas „Finansinės būklės ataskaita“ 2019 m. rugsėjo 30 d. 1 lapas
2. 3-ojo VSAFAS 2 priedas “Veiklos rezultatų ataskaita“ 2019 m. rugsėjo 30 d. 1 lapas
3. 20-ojo VSAFAS 4 priedas “Finansavimo sumų pagal šaltinį, tikslinę paskirtį ir jų pokyčiai per ataskaitinį laikotarpį„ 1 lapas.

Mokytoja, atliekanti direktoriaus funkcijas Ilona Pavilionienė

Buhalterė Laima Karvelienė